**טלי חרותי-סובר** היא עיתונאית בהארץ וב-TheMarker, מרצה מן החוץ בנושא שוק העבודה בישראל במחלקה לניהול באוניברסיטת בן-גוריון.

ביוגרפיה
--------

חרותי-סובר נולדה בדימונה. היא בעלת תואר ראשון ושני ביחסים בינלאומיים עם התמחות באמריקה הלטינית מהאוניברסיטה העברית בירושלים.

בשנים 2003–2005 סיקרה כלכלה ותיירות ב-ynet וביצעה תחקירים ב"7 ימים". בשנים 2005–2006 סיקרה את תחום היזמות ב"גלובס" וכתבה ב"ליידי גלובס". מאז נובמבר 2006 עורכת חרותי סובר את מדור שוק העבודה: ניהול יזמות וקריירה ב-TheMarker. בנוסף היא כותבת בבלוג "אישה עובדת" ב"הארץ".

במהלך עבודתה הצביעה על בעיות ניהול תקין בהסתדרות המורים, בהסתדרות הכללית, ברשת עמל, במכון הטכנולוגי חולון, במכון אבני ועוד. בנוסף היא מפרסמת סדרת כתבות מתמשכת על אישים המשתמשים בתוארי דוקטור ופרופסור באופן שאינו הולם את הכשרתם המקצועית או האקדמית. בעקבות סדרת כתבות אלו נפתחה חקירה גלויה של ראשי תעשיית התארים הפיקטיביים בישראל.

חרותי-סובר היא אמא לשני ילדים.

תגובות לחשיפותיה
----------------

בסוף 2016 פרסמה חרותי-סובר הקלטה של שיחת טלפון מאיימת שקיבלה בעקבות פרסומים בנושא המכללה הערבית בחיפה.

כמה מכתבותיה ספגו ביקורת בשל פרסום מידע שגוי, והיו שהעלו טענות על פגמים באתיקה עיתונאית.

ב-2014, בלבלה בין חבר הכנסת דאז הרב בני אלון לבין אחיו הרב מוטי אלון ופרסמה כי הוא עבריין מין מורשע בעיתון, סרטון וכתבה אינטרנטית.

עקב שתי כתבות שפרסמה הגיש ארגון נכי צה"ל שתי תביעות דיבה נגד The Marker וחרותי-סובר, ובהתאם לפשרה שהושגה פרסם העיתון הודעת תיקון טעויות והתנצלות, ללא פיצוי כספי לארגון נכי צה"ל. עקב שתי כתבות נוספות שפרסמה הגיש ארגון נכי צה"ל תביעת דיבה נוספת נגד The Marker וחרותי-סובר, וזו הסתיימה בפרסום הבהרה משותפת על ידי הצדדים, גם הפעם ללא פיצוי כספי לארגון נכי צה"ל.

תביעת דיבה שהגיש הנטרופת אלי טופר נגדה ונגד "הארץ" ועורכו אלוף בן הסתיימה בפשרה שבה חויב העיתון לתקן את נוסח הכתבה של חרותי-סובר אודותיו, וכן לשלם לו 12 אלף ש"ח.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **טלי חרותי-סובר** |
| ויקישיתוף תמונות ומדיה בוויקישיתוף: **טלי חרותי-סובר** |

* טלי חרותי-סובר, ברשת החברתית פייסבוק
* טלי חרותי-סובר, ברשת החברתית אקס (טוויטר)
* הבלוג של טלי חרותי-סובר 'אשה עובדת' בעיתון הארץ
* טלי חרותי-סובר, באתר "TheMarker"
* אתר למנויים בלבד טלי חרותי-סובר, "שלום, זה יוסי שריד", באתר הארץ, 5 בדצמבר 2015

הערות שוליים
------------

1. ↑  סדרת כתבות על המכון הטכנולוגי חולון, בבלוג 'אישה עובדת' בעיתון "הארץ"
2. ↑  אתר למנויים בלבד טלי חרותי-סובר, שכר גבוה למנכ"ל, שכר נמוך למורים, נפוטיזם וגירעונות: כך מתנהל מכון אבני, באתר TheMarker‏, 21 באוגוסט 2014
3. 1 2  אתר למנויים בלבד טלי חרותי-סובר, פרשת התארים הפיקטיביים: אלה העצורים בחשד לזיוף, הונאה והלבנת הון, באתר TheMarker‏, 13 בינואר 2016
4. ↑  נועה פרייס‏, הבושה של המרקר: פרסם טור סאטירי ככתבה אמיתית, באתר וואלה!‏, 6 ביוני 2017  
אורן פרסיקו, אלון חסן תובע דיבה את "דה-מרקר", באתר העין השביעית, 13 ביוני 2019
5. ↑  יובל דרור, עיתונאות כחלטורה – ועכשיו הדיבה, באתר בבלוג "הגלוב - מאבד תמלילים", ‏4 בדצמבר 2016  
דוד ורטהיים‏, "טלי חירותי סובר, קצת חמלה וגם כבוד", באתר וואלה!‏, 20 בינואר 2015  
אביב הורביץ, מעניין מה טלי חרותי-סובר הייתה כותבת על זה, באתר mako, ‏2019-03-21
6. ↑  איתמר ב"ז, שיני אחים תקהינה, באתר העין השביעית, 12 באוקטובר 2014
7. ↑  אתר למנויים בלבד טלי חרותי-סובר, למה אתם ממשיכים לשלם 800 שקל על חשבונות סלולר? הכירו את "הלשעברים", באתר TheMarker‏, 8 באוקטובר 2014
8. ↑  מיה מנע‏, שוב, הבהרה ב-The Marker, באתר וואלה!‏, 20 בינואר 2016  
אלכסנדר כץ, TheMarker פרסם "התנצלות" - תביעת המיליונים של ארגון נכי צה"ל תימחק, באתר אייס, 20 בינואר 2016
9. ↑  אורן פרסיקו, סיבוב שני, באתר העין השביעית, 19 בינואר 2019
10. ↑  אורן פרסיקו, פשרה בתביעת נטורופת נגד "הארץ" וטלי חרותי-סובר, באתר העין השביעית, 31 בדצמבר 2022